钦定古今图书集成/明伦汇编/氏族典/第065卷 > 《廖用贤尚友录》 > 虞望
## 钦定古今图书集成/明伦汇编/氏族典/第065卷 > 《廖用贤尚友录》 > 虞望

按《晋书虞悝传》：“悝弟望，字子都，有士操，孝悌廉信，为
乡党所称。少仕州郡，为治中别驾。元帝为丞相，招延
四方之士，多辟府掾。望亦被召，耻而不应。谯王承临
州，知其名。会王敦作逆，承命望为司马，督护诸军。湘
东太守郑澹，敦之姊夫也，不顺承旨，遣望讨之，望斩
澹以徇四境。及魏乂来攻，望每先登，力战而死。王敦”
平，赠望“荥阳太守。”